JE ROK 1600.
PORTUGALSKÍ KATOLÍCI DESAŤROČIA BOHATO ZARÁBAJÚ
NA OBCHODE S JAPONSKOM.
JEHO POLOHU PRED SVOJIMI NEPRIATEĽMI,
EURÓPSKYMI PROTESTANTMI, UDRŽIAVAJÚ V TAJNOSTI.
V ÓSAKE ZOMREL VLÁDNUCI TAIKÓ,
MAL NÁSLEDNÍKA PRÍLIŠ MLADÉHO NA VLÁDNUTIE.
PÄŤ BOJUJÚCICH PÁNOV SA OCITÁ V TRPKEJ BITKE.
VŠETCI TÚŽIA PO TITULE,
VĎAKA KTORÉMU ZÍSKAJÚ NEOBMEDZENÚ MOC...
ŠÓGUN
Kapitán. Nedokážem odsledovať deklináciu hviezd pre...
Oblaky.
Áno, oblaky.
Ale...
biely piesok.
Sme teda pri cieli.
Desať siah. Na dne je biely piesok.
Vidíš, čo chceš vidieť.
Tá námorná mapa zasraného Španiela sa pri Magalhaesovom prielive nemýlila.
Daj to sem. Ten bastard nás ňou preklial.
Nastal čas, aby si niečo vymyslel.
Nemáš jedlo.
A po dnešku ani vodu.
Niekde zakotvíme.
Zakotvíme.
Dočerta aj s anglickými lodivodmi. Neviete, kedy sa vzdať.
Dostaneme sa do Japonska.
„Do Japonska.“ Počúvaj sa. To z teba hovorí skorbut.
Tú temnú zem si podmaníme a potom sa vrátime do Holandska.
Ako boháči, čo oboplávali Zem.
Nie.
Nie, lodivod.
Ja nie.
Vyplávali sme s piatimi loďami.
S vyše päťstočlennou posádkou.
Teraz máme ledva jednu loď.
V mojom veku už poznáš svoju hranicu.
To sú slová zbabelca.
Erazmus je stále domovom tuctu mužov, ktorí k tebe vzhliadajú...
Prečo ku mne vzhliadajú?
Nevieme splniť našu misiu. Nerozumieš? Nič nezmôžeme!
Dobre. Tu máš.
Lodivod.
Lodivod, začať sa báť je požehnané vykúpenie.
Je to ako jemný vánok v tvári.
Cítiš ho?
To je dych Všemohúceho.
Volá nás.
Počúvaj.
Volá nás domov.
Hladovali.
Čo sú zač...?
KAPITOLA PRVÁ: ANDŽIN
Otec.
Je nádherná.
Vskutku.
Skrýva sa pod slnkom.
Šetrí si energiu
a čaká na svoju chvíľu.
Ani nevieš, že je tam.
Takže,
pôjdeme?
Vitajte na hrade Ósaka.
Pán Išidó vás prosí, aby ste šli
rovno do svojich komnát.
Čudujem sa, že naozaj prišiel.
Múdry človek vie, kedy nastal jeho koniec.
Nuž?
Nenávidím Ósaku.
Z tohto miesta...
...sa stala riadna diera.
V tom prípade
to rýchlo ukončime.
Vitajte v Ósake.
Regentská rada si cení, že ste prišli.
Toto je tuším nový zasadací poriadok.
Vzhľadom na súčasnú situáciu
ho považujeme za vhodný.
Pán Toranaga,
v roku po smrti taikóa
s obavami sledujeme,
ako uzatvárate spojenectvá proti rade.
Čo nebohý taikó prezieravo zakázal.
S kým som sa spriahol?
Máme na mysli šesť manželstiev, ktoré ste odobrili.
A vaše léno je dvojnásobne väčšie.
Ak sú ctení regenti znepokojení,
veľmi rád prehlásim, že som ako pán v Kantó spokojný.
Nikdy nenaruším mier ako prvý.
Aké zvláštne.
Keď len dnes ráno
bola matka následníka odvedená do vášho hradu v Ede.
Bez varovania, bez žiadosti.
Sestra pani Očiby, moja nevesta, práve rodí.
Alebo má únos pani Očiby zabezpečiť
vaše bezpečie tu s nami?
Je čas mieru, pán Išidó.
Pani nie je väčším rukojemníkom u mňa na hrade,
ako som ja tu.
Čo by len povedal taikó, keby tu s nami bol?
Myslím, že by sa potešil,
že my piati sa stále nezhodneme.
Jeho posledné prianie bolo pokojné prerozdelenie moci.
Áno, dokým nebude následník plnoletý.
A na ten deň sa teším.
Tieto stretnutia sú vyčerpávajúce.
Poviem to inak.
Rada odhlasovala, že sa musí pani vrátiť.
Inak vás obviníme zo zločinu.
Nastal čas, aby boli odhalení zradcovia,
ktorí si chcú uzurpovať následníkovu moc.
Neurodzení, urodzení, dokonca aj z rodu Minowara ako vy.
Uvidíte štyri podpisy.
Páni Kijama, Sugijama, Óno
a ja.
S dovolením,
ale nedodržiava snáď môj pán vzorne zákony?
Nazvať ho zradcom bez riadneho dôkazu je...
Tadajoši, sadni si!
Prepáčte,
ale nemôžem počúvať také urážky.
Urážky?
Dovoľuješ si naznačiť, že ma pán Išidó urazil?
Žiadam o povolenie vykonať seppuku.
Ukončím svoju rodinnú líniu
a moje meno zomrie so mnou.
Ctený pán hostiteľ, prosím, prijmite moje ospravedlnenie.
Čo sa stalo, stalo sa.
No musím povedať, že jeho detinský výbuch je typický pre váš klan
a je urážkou váženého posolstva taikóa.
Máte sedem dní na prepustenie matky následníka z Eda.
A potom
budeme hlasovať o vašom osude.
Usami Tadajoši...
je ženatý s tvojou vnučkou, však?
Áno. Vzal si najlepšie z mojich vnúčat, Fudži.
Postarám sa o to, aby prežila.
Zachoval sa pochabo.
Sám si je na vine.
Nie,
bol statočný.
Neschvaľujem takéto zbytočné úmrtia.
Tak prečo sme stále tu?
Uväznení na hrade, kde byrokrati túžia po našej krvi?
Hneď ako sa vráti následníkova matka,
odhlasujú našu záhubu.
Prepáč, priateľu,
ak pôjdeme teraz do vojny, štyri vojská proti jednému... Prehrám.
Musím tu ostať.
A preto musíš ísť do Adžira namiesto mňa.
Vaši nepriatelia vás uväznili,
o pár dní zomriete...
A chcete, aby som šiel preveriť nejakú barbarskú loď?
Prosím, odíď okamžite.
Uvažujem, či si sa nepomýlil, Hiromacu.
Pridal si sa ku mne a nie na stranu tých byrokratov, ktorí ma chcú zabiť.
Napadlo mi to.
Všetko ostáva na palube, kým to strýko nepreverí.
Pán Jabušige?
Správu som mu poslal, hneď ako som mohol.
Chce to všetko vidieť naživo.
Ako môže Jan niečo vidieť? Uhni!
Vidíš, čo robia? No tak.
Tuším kotvia.
Vidíš, čo sú zač? Katolíci?
Ticho!
Čo som vravel? Sú to Japonci.
Nuž, netešte sa toľko.
Dostali sme sa sem. Do tajomného portugalského impéria na východe.
Nemožné.
- Rozkazy stále platia. - A to ako?
Viem len to, že pri vyplávaní zo Santa Maríe sme mali španielske lode
na juh aj sever od nás.
A vďaka lodivodovi sme stále tu.
Stále môžeme vyjednávať. Máme s čím obchodovať.
A hovorím plynulou portugalčinou.
Hneď ako im Portugalci povedia, kto sme, obesia nás.
Nevedia, kto sme.
Navigačné mapy sú stále zamknuté v kapitánovej kajute.
Kým sú tam, sme v bezpečí.
Sme obyčajní obchodníci...
...ktorí sa stratili na mori a ktorí sa pokúšajú dostať domov.
Myslíš, že to bude fungovať?
Toto vám všetkým uniká.
Stáli sme v bezvetrí, v takmer neexistujúcom prúde.
Prežili sme choroby,
poznáme hlad, okusovali sme kožu z lán.
Mali by z nás byť mŕtvoly.
Ale sme stále tu.
My dvanásti. Páchneme,
no inak sme fyzicky zdatní protestantskí lumpi,
ktorí sú na misii proti skupine divochov
a celej prekliatej zmätočnej portugalskej flotile.
Presne tak!
Myslím, že máme férovú šancu.
Takto nezomrieme.
Fudži, stačilo...
Ustúp.
Nakázal to náš pán. Podaj mi syna!
Nie!
Fudži.
Tadajoši strápnil nášho pána pred pánom Išidóm
a potom odsúdil nášho syna na smrť.
Počula som. Je mi to ľúto.
Ale mňa nútia žiť.
Príkaz je od nášho pána.
Som tvoj manžel...!
A toto je vnučka Todu Hiromacua,
ktorého meno by ste si mali vážiť.
Jej rodina dnes skončí kvôli tomu, čo ste spravili.
Ako sa k nej môžete tak hrubo správať?
Mrzí ma to,
ale má pravdu.
Viem, že vás láka smrť.
Ten pocit poznám.
Avšak...
Je to úľava, ktorú musíte oželieť.
Nie som silná ako vy, Mariko.
Nemôžem ostať na tomto svete bez účelu.
Ak vám prikázal žiť,
to je váš účel.
Nech chlapca drží ona ako posledná.
Bože...
Odpusti mi.
Tvoj strýko v našej dedine ešte nikdy nebol.
Ani keď zomrel tvoj otec.
Tento okamih musíme využiť.
Iba pán Jabušige ti môže dať léno, ktoré si zaslúžiš.
Väzni, poďte hore!
Nehanební zbabelci...
Jabušige, pán z Izu, vám káže vyjsť
a predstaviť sa.
Zdravím. Ste veliteľom týchto mužov?
Volám sa John Blackthorne
a rád by som si s vami pohovoril.
Všetci vyjdite von.
Ak súhlasíte, vyjdem von sám.
Nerozumiem, čo vraví. Poďte von, všetci!
- To nemôžeš. Zabijú ťa, lodivod. - Majú meče.
Vytiahnite ich!
Pozor!
Nie. Nebojujte s nimi.
Poďte hore! Neodporujte!
Všetci hore!
Nie, žiadne násilie. Potrebujeme ho živého.
Prineste to.
- Teraz. - Dobre.
Poďte späť hore!
Špinaví divosi.
Zasraní divosi.
Vyjdem hore sám a budem hovoriť za svojich mužov.
Drž ho. Pre prípad, že sa nevrátim.
Lodivod!
Bastardi!
Vzdávam sa.
Sme obchodníci.
Žiadam, aby ste nás prepustili do bezpečia našej lode.
Nechceme vám ublížiť.
Muradži.
Si kresťan.
Hovoríš po portugalsky?
Trochu.
Povedz mu, nech poslúcha.
Ómi-sama hovoriť: „Poslúchať.“
Sme v Japonsku?
Áno.
Ako poviem „rozumiem“ vo vašej reči?
Prosím o prepustenie mojich mužov.
Nemožné.
Prosím vás, v mene ľudskosti.
Prosím, v Japonsku musieť byť dobrý.
Ak sa takto správa k hosťom,
môžeš tomuto pankhartovi povedať, že štím na celú jeho prekliatu krajinu.
Nevychovaný divoch.
„Rozumieš?“
Je kresťan?
Nevieme...
Prosím! Nepribližujte sa!
Prečo ste ho zadržali?
Stačilo!
Ustúpte!
Kde je tlmočník?
Pán Jabušige, potešenie vy byť tu v dedina.
To je najlepší kňaz, akého máte?
Kňaz, budeš prekladať mne a tomuto barbarovi.
Čo je zač?
A prečo je tu?
Náš bušó, pán z Izu, Kašigi Jabušige,
sa pýta, kto si a ako si sa tu ocitol?
Ty si kto?
Sluha Boží.
Tvojho Boha. Rozlišuj to, ty pápežský chuj.
Kňaz. Prečo sa na teba hnevá?
On diabol.
Šíriť smrť.
Pirát.
Volám sa John Blackthorne. Som Angličan.
Lodivod z lode Erazmus.
Holandskej obchodnej lode. Pred dvomi mesiacmi nás odvialo z trasy.
Lži! To je holandská korzárska loď
a ty si pirát, čo prišiel rozpútať vojnu v mierumilovnej portugalskej usadlosti.
Kňaz! Prekladaj!
Veľmi zlý muž.
Vraždiť Japonsko a Portugalci.
Oni o nás nevedia, však?
Povedal si im, že celá Európa je Portugalsko.
Som prvý anglický námorník, ktorý našiel vašu katolícku pokladnicu.
A moje slová neplánuješ preložiť.
Prosím vášho kráľa o rozhovor.
Pokorne prosím o možnosť odísť.
Povedz mu, že sme mu skonfiškovali loď.
Jabušige-sama vraví, že tvoja kacírska loď je jeho.
Čochvíľa budeš aj so svojimi mužmi popravený.
Hej! Stoj!
Nie som jedným z nich!
A katolíci za mňa nebudú hovoriť.
Nie v Európe a rozhodne nie na tomto temnom mieste.
Odveďte ho dnu a okúpte ho.
Pane! Nebezpečenstvo!
Pirát musieť zomrieť!
Máš nejaký dôkaz, že je pirát?
Znesvätenie kríž!
Na tieto kresťanské nezmysly nemám čas.
Pirát musieť zomrieť!
Dobre teda. Ale vyber namiesto neho iného.
Spravíme to mojím špeciálnym spôsobom.
Prepáč, otče. Čím skôr sa z tohto kontinentu poberieme.
Vráť sa do svojho chlieva, zasraná sviňa.
Viac sa snaž, strýko.
Stále prehrávaš.
Toto je pre mňa nová hra, pane.
Na starca je príliš komplikovaná.
Nenaučil si sa ju, keď si bol malý?
Vo vašom veku
som mal tú česť byť zajatcom.
Kým som takto nenarástol,
obchodovali so mnou nepriatelia.
Pán Jaečijo,
budete meškať na hodinu písania,
ako určite viete.
Zdravím, Daijóin.
Dnes chcem namiesto toho nacvičovať lukostreľbu.
Vodca musí písať zreteľne a krásne.
Musí byť vo všetkom najlepší.
To vraví aj moja mama.
Vráti sa už čoskoro z tvojho hradu?
Áno, rozhodne.
Bežte na hodinu písania.
Neviem si predstaviť,
čo Išidó sľúbil regentom, že ho poslúchajú.
Pravdepodobne moje léno.
Po vašej smrti zabije aj ich.
A napokon chlapca.
Znova začína temné obdobie.
Za následníka položím život.
Len škoda, že ich nedokážeš poraziť.
Neboja sa tvojho mena „Joší Toranaga“,
ale tvojej pokrvnej línie rodu Minowara.
Netúžim po titule svojich predkov.
Lebo si dobrý muž.
Ale toto nie je čas pre dobrých mužov.
Je čas pre šóguna.
A ako som ti vravel...
Nechcem byť šógunom.
Ten titul je staroveký prežitok.
Z už neexistujúcej doby.
Bola zasadená v hodinu Jaečijovho narodenia.
Tieto latky jej pomáhajú rásť.
Ako ty chlapcovi.
Čo sa s ním stane, ak tu nebudeš?
Prosím! Sme obyčajní obchodníci!
Prosím!
Sme obchodníci! Pane, zmiluj sa!
Prosím, nie! Nie!
Nie!
Prosím! Nie!
Prosím!
Ospravedlňujem sa za nepríjemnosti, ktoré môj pán spôsobil vo vašej dedine.
Už to dlho nepotrvá.
Môj pán
je posadnutý okamihom smrti.
Keď je človek bezmocný
a daná chvíľa je neodvratná...
Ako človek takému momentu čelí.
Tak sa k tomu
čo najviac priblíži.
Čakal som a čakal, no... nič.
Jeho posledný okamih prišiel a odišiel.
A bol ako všetci ostatní... Nezrozumiteľný.
Pane. Toto je Kiku.
Najslávnejšia kurtizána v Izu.
Je mi cťou, že vám môžem poslúžiť
a naplniť svoju povinnosť, ak vás obšťastním.
Na čo to tak úchylne hľadíš?
Čo to robíš?
Mám prestať?
Pokračuj.
Kriste.
Dobré ráno.
Kde mám čižmy?
Ten barbar umieral dlho.
Bol silnejší než väčšina kresťanov.
Povedz mi o ňom báseň.
Jeho oči...
...boli dnom pekla,
samá bolesť,
bolo im rozumieť.
V noci som počul kričať muža.
Akoby trpel hroznou bolesťou.
Je to veľmi natesno.
Nuž, počúvajte, ak by sa dalo, veľmi rád by som si...
...znovu pohovoril s vaším vodcom.
Tým s mečmi, s mužom s mečmi.
Výborne.
Od smrti tvojho otca riadiš túto dedinu dobre.
Ako dlho je to už?
Takmer rok.
Léno ti zväčšujem o 3 000 koku.
Dozriem na to, hneď ako budem doma.
Strýko, ak by som mohol...
Nedáte vedieť pánovi Toranagovi o tej barbarskej lodi?
Nášho pána Toranagu väznia v Ósake.
Vravel som mu, že je to šialenstvo, ale aj tak tam šiel.
Prečo vravieť o budúcnosti mŕtvemu mužovi?
Takže...
Máte iné plány.
Čo myslíš?
Čo bude nasledovať v týchto neistých časoch?
Po smrti pána Toranagu určite začne vojna.
Pán Išidó bude tým najmocnejším regentom,
no bude musieť súperiť s kresťanskými pánmi.
S ich kresťanskými zbraňami.
Takže pán, ktorý získa loď s takýmito zbraňami,
bude pre každého cenným spojencom.
Môj brat mi nikdy nepovedal, aký je jeho syn šikovný.
Pane!
Dorazila loď.
Hiromacu.
Je mi cťou, že ste v jednej z mojich dedín.
Jabušige,
pán Toranaga ťa požiadal, aby si naňho počkal v Ede.
Zadržali sme cudziu loď a jej posádku.
Myslel som, že by sme tu mali byť.
A kde sú delá?
Vraj bolo na palube lode päťsto muškiet, dvadsať diel
a niekoľko debien striebra a zlata.
Všetko som nechal vyviesť na pevninu.
Dobre.
Ako veliteľ pre zahraničné vzťahy
pán Toranaga túto loď a celý jej náklad konfiškuje.
Pri všetkej úcte.
Izu je moje léno.
Prepáč.
Myslel som, že si lojálny nášmu pánovi.
Samozrejme, že som.
A táto loď je jeho.
Je darom, hoci som si prial, aby som ho ňou prekvapil.
Tvoja štedrosť ho poteší.
Všetko vedel.
V dedine máš špióna.
Kam ma to beriete?
Ty. Pozri sa na mňa.
- Vraždíš väzňov bez súdu. - Umlč ho.
Takto tu fungujete?
To je on?
Povedz mu, že ide do Ósaky.
Ty ísť Ósaka.
Nikam nejdem, dokým neuvidím svojich mužov.
Hej, šťanky pijúci bastardi!
Zakázané!
On je lodivod?
Lodivod?
Pán Hiromacu.
Postará sa oňho pán Rodrigues.
Napije sa a hlava odstrel.
Pokloň sa. Pokloň sa a bastard-sama ťa nechá žiť.
Je tu ako kráľ.
A povedz mu: „Gojóša wo.“
Prepáčte.
Všetkým zasraným sama, hm? Poď.
- Si lodivod z Holanďana, že? - Kto si?
Si malý zasran, čo? Akú zemepisnú šírku má Plaz?
Štyridsaťdeväť stupňov, 56 minút severne a pozor na útesy na juhojuhovýchode.
Alebo ťa prevrátia hore nohami. Fakt si lodivod.
A aj Inglés. No doriti.
Vieš po japonsky. Musím vedieť, či je moja posádka nažive.
Samuraj. Lodivodovi priatelia?
Jeden bol popravený.
Zvyšok je v zajatí pána Jabušigeho.
Dobré správy. Iba jeden z posádky je mŕtvy
a Japíci vravia, že zvyšok prepustia, ak budeš poslúchať.
Kto z mužov je mŕtvy?
Takto je to, Inglés: tvoja posádka patrí im.
Možno ju uvidíš, keď sa vrátiš. Možno nie, ale už to nie je na tebe.
- Kam ideme? - Do Ósaky. Veľké mesto.
Chce ťa stretnúť veľký pán Joší Toranaga.
A čo so mnou chce?
Pohrať sa ti s guľkami. Odkiaľ to mám vedieť?
Ale je mocný, nechal by som ho.
Mocnejší ako títo muži?
Pán z Kantó?
Milión týchto fanatikov by umrelo len za možnosť utrieť mu zadok.
Nezachytil som tvoje meno, priateľu.
Rodrigues, som Španiel plaviaci sa za Portugalcov. Nie som tvoj priateľ.
Dostanem sa ešte na svoju loď, Rodrigues?
Iste. Hneď ako ma vyfajčíš.
Inglés, už žiadne žartíky.
Povedal som týmto sama, že si ťa beriem na starosť.
Takže nám sprav obom radosť a zamávaj jej.
Veslujte!
Ísť do Ósaky, aby sa stal človek väzňom.
Čudný pocit, nie?
- Do západu slnka príde búrka. - Mali by sme ísť na severozápad.
Posádka sa poteší, ak sa poplavíme popri brehu.
Prišiel si sem s Portugalcami?
Som námorník.
Ako si sa sem dostal?
Cez Magalhaesov prieliv na obchodnej lodi.
Kapitán nás pridlho zdržal v Čile. Vravel som mu, že vetry utíchnu.
Nepočúval.
A teraz je velenie na tebe.
No to je osud. Šukumei.
- Čo to znamená? - Šukumei?
Šukum... Je to taký miestny postoj.
Akoby... karma.
Osud.
Daný osud.
Všetko je prepojené a súčasťou celku. Život, smrť.
Musíš prijať svoj drobný údel.
Títo ľudia sú bezbožní divosi.
Alebo im je akurát jedno, čo si myslíš,
ty intrigánsky pirát.
Prečo veríš, že som pirát?
Mali ste na lodi dvadsať diel.
Dvadsať diel na ochranu pred protizákonnými portugalskými
galeónami navigovanými španielskymi psami.
Odvialo nás sem náhodou.
Sme obchodníci, ktorí dúfajú, že sa im ešte niekedy podarí uvidieť domovinu.
Páčiš sa mi, Inglés, naozaj.
Vlastne, keďže nás čaká dlhá noc,
myslím, že ti dovolím prevziať túto hliadku.
Poď.
- Aké milé, že mi veríš. - Prečo nie?
Si lodivod, nie bezbožný divoch, nie?
Rozumieš?
Áno.
Napokon tuším nepomrieme v Ósake!
Musíme sa otočiť do vĺn!
Kde máš gule, čo?
Kde majú byť a, Bože, snáď tam aj ostanú!
Choď dole, nech veslujú! Vieš plávať?
Ty nie?
Nikdy som sa nenaučil! Radšej sa rýchlo utopiť, nie?
Dočerta! Do vĺn!
Čo? Čo robíš stále tu hore, ty pirátska sviňa?
Dočerta so Španielom, čo slúži Portugalcom!
Doriti s Anglickom!
Čo to robí?
Veslujte!
Vytrvajte! Blíži sa veľká vlna!
Veslujte!
- Rodrigues! - Pirát!
Rodrigues!
Ak chcete žiť, vy bastardi,
ťahajte!
Veslujte!
Loď je pripravená.
Všetci, odchádzame!
Čo to robí?
Rodrigu-sama.
Váš lodivod je niekde... tu.
Možno je ešte nažive.
Netrápi ma, čo za nevychovanú sračku si,
ale ja pochádzam z miesta, kde nenechávame muža napospas osudu.
Nemýli sa, ak chce pátrať po Španielovi.
Je to schopný lodivod.
Vezmi ho so sebou. Poponáhľajte sa.
Pane! Tu je!
Tam je!
Rodrigues!
Do vnútrozemia!
Chcem sa len pozrieť.
Dávaj pozor, nech si lodivod neublíži.
Vytiahnem ho hore.
Ja.
Aha, už chápem.
Pred svojimi mužmi výzvu neodmietneš, však?
Len do toho, divoch.
Možno umrieš skôr pri páde ako utopením.
Poponáhľajme sa.
Pane, dovoľte, aby som šiel ja.
Nevidíš, čo robí?
Ten barbar chce, aby som zlyhal.
Skúša ma.
Je veľmi jednoduchý, hoci to sám nevie.
Pane!
Je mi ľúto vášho otrasného pána.
Dones viac lán z lode!
Dýcha!
Lano sa už nesie!
Pane!
Prosím, chyťte sa niečoho!
Pane! Pomoc je na ceste!
Čo to robí?
Dobrý večer, Mariko.
Prepáčte, pane. Myslela som, že je tu môj svokor.
Hiromacua som poslal služobne preč.
Chcel som ťa vidieť.
Ako dlho si už v rodine môjho generála?
Šestnásť rokov.
A tak málo sme sa spolu rozprávali.
Ďakujem, že si pomohla pani Fudži s jej žiaľom.
Bodaj by som zmohla viac.
Aká škoda.
Odkedy proti mne pán Išidó poštval radu,
je smrť všade, kam sa pozriem.
Ak regenti odhlasujú, že vás zažalujú,
uvítame smrť spolu s vami.
Vraj vieš po portugalsky.
Iba ako žiačka.
Tvoj svokor sem privedie väzňa z Adžira.
Barbara z lode zo zahraničia.
Chcem, aby si nám tlmočila.
Portugalci majú isto svojho cúdžiho, ktorý môže prekladať.
Tvoj otec zomrel pred štrnástimi rokmi?
Pred štrnástimi rokmi
a tromi mesiacmi.
Akeči Džinsai bol statočný a zásadový muž.
Vážil som si ho.
Ale viem, že ťa to trápi.
Že si s ním nemohla odísť.
Ako Fudži.
Držaná ďaleko od boja a ukrátená od svojho účelu.
Čo ak by som ti,
ako tvoj pán,
tvoj účel mohol vrátiť?
Ten barbar je nepriateľ tvojej viery.
Ocitla by si sa v konflikte medzi lojalitou
k tvojmu Bohu a službou pre mňa?
Ak by som bola len kresťanka, tak áno.
Ale...
Mám viac než jedno srdce.
Myslím, že nás osud privial k sebe.
Teba, mňa
a tohto barbara, ktorý môže všetko zmeniť.
Noha mi horí,
hlava mi praská a nočník mám plný šťanky.
Si strašný zdravotník, Inglés.
Ten muž sa chcel na tej skale zabiť.
Riskoval svoj život, aby ťa zachránil,
a keď vedel, že ho tie vlny dostanú, nebojoval.
Mohol sa o to aspoň pokúsiť, ale len sa otočil a vytiahol meč.
Rozhodol sa pre svoju smrť. Akú lepšiu smrť si môžeš priať?
Zomriem tu?
Pravdepodobne.
Ako dokážeš byť v tomto šialenstve taký bezmocný?
Myslíš v tomto živote.
Prirodzenej neviditeľnej púti sa nedá odporovať.
Môžeme len prijať naše drobné životy.
Somarina.
Príliš usilovne som bojoval, aby som tu bol,
toto šialenstvo nevyhrá. Nie. Nesmie.
To je vtipné. Ja že si tu náhodou.
Počúvaj, lodivod. Myslím, že je fér...
Toto som našiel na tvojej lodi.
Tieto navigačné mapy asi niekto ukradol španielskemu námorníkovi.
Vďaka nim sa ti podarilo preplávať Magalhaesov prieliv.
Čo znamená, že toto je tvoje.
Je to zoznam všetkých katolíckych základní,
ktoré ste s tvojou akože obchodnou posádkou podpaľovali.
Vskutku divošská záležitosť.
Tvoje rozkazy:
„Vyplieniť všetky španielske teritóriá, dostať sa do Japonska,
zahájiť obchod s Novým svetom.“
A preto ťa varujem,
dávam ich Portugalcom, hneď keď dorazím.
Toto nie je môj koniec.
Nezomriem v tejto úbohej krajine.
Úbohej krajine?
Vieš čo, Inglés, čoskoro sme v prístave,
prečo sa nejdeš poobzerať? Bež a príď mi povedať, čo vidíš.
A povedz mi, keď zbadáš Ósaku,
či si naozaj myslíš, že náš svet je vrcholom civilizácie.
A potom sa sám seba spýtaj,
aký muž vládne takejto zemi.
Taký, čo intriguje všetkým na očiach?
Alebo taký, ktorého nikdy nevidíš?
Hovorí sa tu, že každý človek má tri srdcia.
Jedno v ústach, ktoré pozná okolitý svet.
Ďalšie v hrudi, to je pre jeho priateľov.
A tajné srdce, pochované tak hlboko, že ho nikto nenájde.
Toto srdce musí mať schované, ak chce prežiť.
Čoskoro to pochopíš, Inglés.
A ktovie,
možno ťa sem osud zavial z nejakého dôvodu.
Možno budeš žiť dosť dlho na to, aby si pochopil, čo je ten dôvod zač.
Na motívy románu
Preklad titulkov: Jana Schreiberová